Демократическият сговор е българска политическа партия, съществувала от 1923 г. до забраната на партиите през 1934. През по-голямата част от съществуването си, Демократическият сговор е основната управляваща партия, което я поставя на трето място по продължителност на управление, след Българската комунистическа партия и Народнолибералната партия. През 1932 г. от Демократическия сговор се отделя симпатизиращата на италианския фашизъм и националсоциализма партия Демократически сговор (Александър Цанков).